ai4bharat/Pralekha huggingface dataset:
गृह मंत्रालय
भारताचा हरित ऊर्जा उपक्रम साकार करण्यासाठी केंद्रीय गृहमंत्रालय आणि भारतीय सौरउर्जा महामंडळ मर्यादीत यांच्यादरम्यान सामंजस्य करार
केंद्रीय गृहमंत्री अमित शाह यांच्या मार्गदर्शनाखाली, गृह मंत्रालयाने केंद्रीय सशस्त्र पोलीस दल  आणि राष्ट्रीय सुरक्षा रक्षक  यांच्या अखत्यारितील परिसरात सौर ऊर्जा पॅनेल बसवण्याचे ठरवले आहे. त्यानुसार, केंद्रीय गृह सचिव आणि नवीकरणीय उर्जा सचिव यांच्या उपस्थितीत नवी दिल्ली येथे गृह मंत्रालय  आणि भारतीय सौरउर्जा महामंडळ मर्यादीत  यांच्यात 6 मे रोजी सामंजस्य करारावर स्वाक्षरी करण्यात आली. या सामंजस्य करारानुसार छतावरील सौर पॅनेल, पीव्ही पॉवर प्रकल्पांची दोन्ही मंत्रालये संयुक्तपणे उभारणी करतील.
कार्बन नियंत्रित अर्थव्यवस्थेकडे वाटचाल करून अपारंपारीक ऊर्जेला चालना देण्याच्या केन्द्र सरकारच्या प्रयत्नांच्या दिशेने टाकलेले हे एक पाऊल आहे.
उपलब्ध माहीतीच्या आधारे भारतीय सौरउर्जा महामंडळ मर्यादीतने  उपलब्ध डेटाच्या आधारे, सीएपीएफ आणि एनएसजीच्या परीसरात एकूण 71.68 मेगावॅट क्षमतेची सौर ऊर्जा निर्माण करण्याच्या क्षमतेचा अंदाज बांधला आहे. सीईसीआय, सौर उर्जा प्रकल्पांच्या क्षेत्रात कौशल्य असलेले, थेट किंवा संस्थाद्वारे किंवा स्पर्धात्मक बोली प्रक्रियेद्वारे निवडलेल्या संस्थेद्वारे, छतावरील सौर पीव्ही ऊर्जा प्रकल्पांच्या अंमलबजावणीसाठी गृहमंत्रालयाला सहकार्य करेल.
पंतप्रधान कार्यालय
पंतप्रधानांनी ईद-उल-अधा निमित्त जनतेला दिल्या शुभेच्छा
पंतप्रधान नरेंद्र मोदी यांनी जनतेला ईद-उल-अधा निमित्त शुभेच्छा दिल्या आहेत.
आपल्या ट्वीटर संदेशात पंतप्रधान म्हणाले;
“ईद मुबारक! ईद-उल-अधा निमित्त शुभेच्छा. हा सण आपल्याला मानव जातीच्या भल्यासाठी सामुहिक कल्याण आणि समृद्धीची भावना पुढे नेण्यासाठी काम करायची आपल्याला प्रेरणा देईल.”
उपराष्ट्रपती कार्यालय
जलसंवर्धन आणि एकदा वापरता येणाऱ्या प्लॅस्टिकचा पुनर्वापर न करणे ही लोकचळवळ बनावी-उपराष्ट्रपती
(नवी दिल्ली, 18 सप्टेंबर 2019
जलसंवर्धनासाठी आणि एकदा वापरता येणाऱ्या प्लॅस्टिकविरोधात लोकचळवळ बनवण्याचे आवाहन उपराष्ट्रपती एम. व्यंकय्या नायडू यांनी विद्यार्थी, शिक्षक आणि शैक्षणिक संस्थांना केले. ते आज उत्तराखंडच्या दहावी उत्तीर्ण विद्यार्थ्यांशी संवाद साधत होते. उत्तराखंडमध्ये पाणी आणि वनसंपदा मोठ्या प्रमाणावर आढळते. या संसाधनांचे संवर्धन करणे हे आपले कर्तव्य असल्याचे ते म्हणाले. उत्तराखंडमध्ये पर्यटनाला मोठा वाव असून त्यातून रोजगार निर्मिती होऊ शकते असे नायडू म्हणाले. बदलत्या तंत्रज्ञानाची अद्ययावत माहिती ठेवून नवीन भारताच्या निर्मितीला हातभार लावण्याचे आवाहन त्यांनी विद्यार्थ्यांना केले.
B.Gokhale/S.Kane/P.Kor
आरोग्य आणि कुटुंब कल्याण मंत्रालय
भारत सरकारने आतापर्यंत विविध राज्ये आणि केंद्रशासित प्रदेशांना कोविड प्रतिबंधक लसीच्या 17.49 कोटींहून अधिक मात्रा मोफत पुरविल्या
पुढील लसीकरणासाठी राज्ये आणि केंद्रशासित प्रदेशांकडे लसीच्या 84 लाखांहून अधिक मात्रा अजूनही उपलब्ध
याव्यतिरिक्त येत्या 3 दिवसांत राज्ये आणि केंद्रशासित प्रदेशांना आणखी 53 लाखांहून जास्त मात्रा मिळणार
नवी दिल्ली 8 मे 2021
सर्व राज्ये आणि केंद्रशासित प्रदेशांच्या सहकार्याने समन्वित दृष्टिकोनाचा अवलंब करत केंद्र सरकार, कोविड-19 विरोधी लढाईत आघाडीवर आहे. या महामारीचा प्रतिबंध करण्यासाठी तसेच त्याच्या व्यवस्थापनासाठी केंद्र सरकारने राबविलेल्या चाचण्या, रुग्णाच्या संपर्कातल्या व्यक्तींचा शोध, उपचार आणि कोविडला प्रतिबंध करणारी वर्तणूक याबरोबरच लसीकरण हा या महामारी विरोधातल्या व्यवस्थापनातला भारत सरकारच्या पंच सूत्री धोरणाचा अविभाज्य भाग आहे.
कोविड-19 लसीकरणाच्या आणि गतिशील तिसऱ्या टप्याची 1 मे 2021 पासून अंमलबजावणी सुरु झाली आहे. नव्या पात्र वयोगटाच्या नोंदणी 28 एप्रिलपासून सुरु झाली आहे. संभाव्य लाभार्थी को विन पोर्टलवर  थेट किंवा आरोग्य सेतू ऐपद्वारे
कोविड-19 प्रतिबंधक लसीकरणाच्या, व्यापक आणि वेगवान अशा तिसऱ्या टप्प्याची अंमलबजावणी 1 मे 2021 पासून सुरु झाली आहे. नव्या पात्र गटातील लसीकरणासाठीची लाभार्थ्यांची नोंदणी 28 एप्रिल पासून सुरु करण्यात आली. लसीकरण करून घेण्यासाठी पात्र लाभार्थी कोविन पोर्टलवर  थेट किंवा आरोग्यसेतू अॅपच्या माध्यमातून नोंदणी करू शकतात.
केंद्र सरकारने आतापर्यंत कोविड प्रतिबंधक लसीच्या 17 कोटी 49 लाखांहून जास्त  मात्रा राज्ये आणि केंद्रशासित प्रदेशांना मोफत पुरविल्या आहेत. आज सकाळी 8 वाजेपर्यंतच्या आकडेवारीनुसार, वाया गेलेल्या मात्रांच्या संख्येसह एकूण 16,65,49,583 मात्रा वापरण्यात आल्या आहेत.
राज्ये आणि केंद्रशासित प्रदेश सरकारांकडे अजूनही कोविड प्रतिबंधक लसीच्या 84 लाखांहून जास्त  मात्रा शिल्लक आहेत.
याशिवाय, राज्य आणि केंद्रशासित प्रदेश सरकारांना यापूर्वी पुरवण्यात आलेल्या मात्रांव्यतिरिक्त 53 लाखांहून अधिक  मात्रा, येत्या 3 दिवसांत पुरविण्यात येणार आहेत.
आरोग्य आणि कुटुंब कल्याण मंत्रालय
आयुष्मान भारत-प्रधानमंत्री जन आरोग्य योजनेचा डॉ. हर्षवर्धन यांनी घेतला आढावा; योजनेच्या वर्षभरातल्या प्रगतीची केली प्रशंसा
नवी दिल्ली, 21 ऑगस्ट 2019
आयुष्मान भारत-प्रधानमंत्री जन आरोग्य योजना सुरु झाल्यापासून गंभीर आजारांसाठी 39 लाख लोकांनी सुमारे 6100 कोटी रुपयांच्या रोकडरहीत उपचारांचा लाभ घेतल्याबद्दल केंद्रीय आरोग्य आणि कुटुंबकल्याणमंत्री डॉ. हर्ष वर्धन यांनी समाधान व्यक्त केले आहे. आयुष्मान भारत-प्रधानमंत्री जन आरोग्य योजनेच्या अंमलबजावणीचा उच्चस्तरीय आढावा घेतल्यानंतर ते आज बोलत होते. या रोकडरहित उपचारामुळे लाभार्थी कुटुंबांचे 12,000 कोटी रुपये वाचले आहेत असे ते म्हणाले. या योजनेला वर्ष पूर्ण होत आले असून या काळात योजनेच्या प्रगतीची त्यांनी प्रशंसा केली. देशातल्या गरीब आणि वंचितांच्या आरोग्य आणि कल्याणासाठी पंतप्रधान नरेंद्र मोदी यांनी ही योजना आणल्याचे ते म्हणाले.
योजनेची गती कायम राखत, समाजातल्या वंचितांपर्यंत आरोग्य सेवा पुरविण्यासाठी राज्यांनी पूर्ण क्षमता पणाला लावण्याचे आवाहन त्यांनी केले. तसेच 15 ते 30 सप्टेंबर हा कालावधी ‘आयुष्मान भारत पंधरवडा’ म्हणून साजरा केला जाईल आणि 29-30 सप्टेंबरला ‘ज्ञान संगम’ हा आयुष्मान भारत योजनेवरील मोठा कार्यक्रम आयोजित केला जाईल असे ते म्हणाले.
M.Chopade/N.Chitale/P.Malandkar
(Visitor Counter : 68
|
|
अ.क्र.
|
|
सामंजस्य करार
|
|
दस्ताऐवजावर सही 
|
|
दस्ताऐवजावर सही 
|
|
विनिमय
|
|
1
|
|
मानवी तस्करीच्या संदर्भातला सामंजस्य करार, सुटका, पुर्नप्राप्ती, स्वदेश रवानगी, पुनर्रएकिकरण
|
|
सौरभ कुमार, म्यानमार येथील भारताचे राजदूत
|
|
मो. क्याव औंग, म्यानमारचे भारतातील राजदूत
|
|
दस्तावेजावर सही करणारे
|
|
2
|
|
भारत सरकार आणि युनियन ऑफ म्यानमार सरकारमधील त्वरित प्रभाव करणाऱ्या योजनांना निधीचे सहकार्य करण्याबाबत
|
|
सौरभ कुमार, म्यानमार येथील भारताचे राजदूत
|
|
मो. क्याव औंग, म्यानमारचे भारतातील राजदूत
|
|
दस्तावेजावर सही करणारे
|
|
3
|
|
राखीव राज्य सरकार आणि भारतीय दूतावास यांगॉन यांच्यात माऊक यू येथे भट्टी आणि रुग्णालय वसाहत आणि ग्वा इथं बीज साठवण गृहे आणि पाणी पुरवठा करण्याबाबत
|
|
सौरभ कुमार, म्यानमार येथील भारताचे राजदूत
|
|
मो. क्याव औंग, म्यानमारचे भारतातील राजदूत
|
|
दस्तावेजावर सही करणारे
|
|
4
|
|
राखीव राज्य सरकार आणि भारतीय दूतावास यांगॉन येथे यांच्यात राखीव राज्यातल्या पाच शहरांमधल्या वसाहतीत राखीव राज्य विकास कार्यक्रमाअंतर्गत सौर ऊर्जेद्वारा विद्युत पुरवठा करण्याबाबत योजना करार
|
|
सौरभ कुमार, म्यानमार येथील भारताचे राजदूत
|
|
मो. क्याव औंग, म्यानमारचे भारतातील राजदूत
|
|
दस्तावेजावर सही करणारे
|
|
5
|
|
राखीव राज्य सरकार आणि भारत दूतावास यांगॉन यांच्यात राखीव राज्य सरकार विकास योजनेअंतर्गत क्वावलाँग-ओहलफायू मार्ग, क्वाँग क्याव पाँग मार्ग निर्मिती संदर्भात योजना करार
|
|
सौरभ कुमार, म्यानमार येथील भारताचे राजदूत
|
|
मो. क्याव औंग, म्यानमारचे भारतातील राजदूत
|
|
दस्तावेजावर सही करणारे
|
|
6
|
|
सामाजिक स्वास्थ कल्याण सुरक्षा आणि पुनर्वसन मंत्रालय, भारतीय दूतावास यांगॉन आणि राखीव राज्य विकास योजनेअंतर्गत बालवाडी शाळा उघडण्यासंदर्भात
|
|
सौरभ कुमार, म्यानमार येथील भारताचे राजदूत
|
|
मो. क्याव औंग, म्यानमारचे भारतातील राजदूत
|
|
दस्तावेजावर सही करणारे
|
|
7
|
|
लाकूड तस्करी विरोधी तसेच व्याघ्र संवर्धन आणि वनसंपत्ती देखभाल विषयक सामंजस्य करार
|
|
सौरभ कुमार, म्यानमार येथील भारताचे राजदूत
|
|
मो. क्याव औंग, म्यानमारचे भारतातील राजदूत
|
|
दस्तावेजावर सही करणारे
|
|
8
|
|
भारत सरकार आणि ऊर्जा आणि वीज पुरवठा मंत्रालय, म्यानमार यांच्या पेट्रोलियम उत्पादनांविषयक सामंजस्य करार
|
|
सुनील कुमार, सहसचिव, पेट्रोलियम नैसर्गिक वायू उत्पादन,भारत सरकार
|
|
यू थान झाव, महासंचालक, तेल आणि वायू नियमन विभाग, ऊर्जा वीज पुरवठा मंत्रालय, म्यानमार
|
|
सौरभ कुमार, भारतीय राजदूत, म्यानमार, मो क्याव ओंग, म्यानमार राजदूत, भारत
|
|
9
|
|
दळणवळण करार, मंत्रालय भारत सरकार आणि परिवहन आणि संपर्क मंत्रालय म्यानमार यांच्यात संपर्काबाबत सामंजस्य करार
|
|
अन्शू प्रकाश, सचिव, माहिती, दळणवळण, तंत्रज्ञान, संदेशवहन मंत्रालय
|
|
मो क्याव ओंग, म्यानमार राजदूत, भारत
|
|
सौरभ कुमार, भारतीय राजदूत, म्यानमार, मो क्याव ओंग, म्यानमार राजदूत, भारत
संरक्षण मंत्रालय
गेल्या वर्षी त्रिशूल शिखर सर करताना हरवलेल्या दोन गिर्यारोहकांना शोधण्यासाठी नौदलाच्या पश्चिम विभागाने उघडली मोहीम
मुंबई, 11 ऑगस्ट 2022
स्वर्णिम विजय वर्ष सोहळ्याचा एक भाग म्हणून, पश्चिम नौदल कमांडने सप्टेंबर 2021 मध्ये त्रिशूल शिखर सर करण्याची मोहीम सुरू केली होती. या प्रयत्नादरम्यान, अचानक आणि अनपेक्षित हिमस्खलनामुळे पाच नौदल कर्मचाऱ्यांच्या आघाडीच्या पथकाला गंभीर अपघात झाला. लेफ्टनंट कमांडर रजनीकांत यादव एनएम, लेफ्टनंट कमांडर योगेश तिवारी, लेफ्टनंट कमांडर अनंत कुकरेती, लेफ्टनंट कमांडर शशांक तिवारी एनएम, हरिओम एमसीपीओ II  एनएम आणि शेर्पा डुपका शेरिंग एनएम यांचे यात दुर्दैवी निधन झाले.
चार गिर्यारोहकांचे मृतदेह सापडले, तर दोन गिर्यारोहक, पैकी एक नौदल अधिकारी आणि शेर्पा बेपत्ता आहेत. खराब हवामान आणि हिवाळा सुरू झाल्यामुळे स्थिती असुरक्षित झाली त्यामुळे 13 दिवसांच्या अथक प्रयत्नानंतर शोध मोहीम बंद करावी लागली.
सेवेतील आदर्शाला जागत, भारतीय नौदल कधीही आपले माणूस मागे ठेवत नाही याचा पुनरुच्चार करत,10 ऑगस्ट 2022 रोजी पर्वतावर हरवलेल्या दोन गिर्यारोहकांना शोधण्यासाठी एक मोहीम उघण्यात आली .
या भावपूर्ण प्रसंगी, दिवंगतांच्या स्मरणार्थ त्रिशूल स्मारकाची स्थापना करण्यात आली आहे. भारतीय नौदलातील भावी साहसी पिढ्यांसाठी ते प्रेरणादायी ठरेल. फ्लॅग ऑफिसर कमांडिंग-इन-चीफ, व्हाईस ॲडमिरल अजेंद्र बहादूर सिंग आणि इतर वरिष्ठ अधिकाऱ्यांनी स्मारकापुढे मेणबत्त्या लावून दिवंगत जवानांना आदरांजली वाहिली.
कार्यक्रमादरम्यान या शूरवीरांच्या कुटुंबीयांचाही सत्कार करण्यात आला. बेपत्ता शेर्पाच्या कुटुंबाला, यावेळी मदत निधी देण्यात आला.
हे शूरवीर सदैव स्मरणात राहतील.
S.Kulkarni/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 84
पंतप्रधान कार्यालय
आपल्या मोढेरा भेटीनिमित्ताने आलेल्या नागरिकांच्या प्रतिक्रियांना पंतप्रधानांनी दिला प्रतिसाद
नवी दिल्ली, 10 ऑक्टोबर 2022
पंतप्रधान नरेंद्र मोदी यांनी मोढेरेला दिलेल्या भेटीच्या निमित्ताने नागरिकांनी दिलेल्या प्रतिक्रियांना प्रतिसाद दिला आहे.
आपल्या ट्विटरसंदेशामध्ये पंतप्रधान म्हणाले;
"मोढेरा हे 24 x 7 सौरऊर्जेवर चालणारे गाव म्हणून घोषित केल्यानंतर तुम्हाला झालेल्या आनंदाची मी कल्पना करू शकतो. मोढेराने इतिहास लिहिला आहे.”
एका अमेरिकास्थित भारतीयाने ट्वीट केले आहे की,
धन्यवाद पंतप्रधान
मोढेराची महती आपण विश्वाला दाखविलीत याबद्दल आपले आभार.मला माझ्या स्वतःच्या गावात असल्यासारखा आनंद येथील इथे अमेरिकेत बसून घेता आला.मोढेश्वरी माता आणि सूर्य मंदिर याचे महत्व ऐतिहासिक काळापासून आहे
“आपण आपली भेट एका उद्देशाच्या धाग्याने बांधलीत,हे पाहून मला आनंद झाला. भारतातील ऐतिहासिक आणि पर्यटन स्थळे लोकप्रिय करण्याचा हा उत्तम मार्ग आहे.”G.Chippalkatti/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
कायदा आणि न्याय मंत्रालय
प्रसिद्धी पत्रक
नवी दिल्ली, 10 ऑगस्ट 2023
राष्ट्रपती द्रौपदी मुर्मू यांनी मुंबई उच्च न्यायालयाच्या अतिरिक्त न्यायाधीश म्हणून अॅडव्होकेट मंजुषा अजय देशपांडे यांची नियुक्ती केली आहे. नियुक्ती कालावधी दोन वर्षांचा असून पदभार स्वीकारल्याच्या दिवसापासून तो लागू होईल. भारतीय राज्यघटनेने दिलेल्या अधिकाराद्वारे राष्ट्रपतींनी ही नियुक्ती केली आहे.
N.Chitale/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 64
पर्यटन मंत्रालय
"भारत आणि कोरोना विषाणू महामारी: पर्यटन संबंधितांचे आर्थिक नुकसान आणि परिस्थिती सावरण्याचे धोरण" याबाबत पर्यटन मंत्रालयाने केलेला अभ्यास
नवी दिल्ली, 23 मार्च 2021
पर्यटन मंत्रालय आणि राष्ट्रीय उपयोजित वित्तीय संशोधन परिषद, नॅशनल कौन्सिल ऑफ अप्लाइड इकॉनॉमिक रिसर्च  ने जानेवारी 2021 मधे एकत्र येत कोरोना महामारीचा पर्यटनावर झालेला परिणाम यावर अभ्यास सुरु केला आहे. "भारत आणि कोरोना विषाणू महामारी: पर्यटन संबंधितांचे आर्थिक नुकसान आणि परिस्थिती सावरण्याचे धोरण" हा अभ्यासाचा विषय आहे.
या अभ्यासाचे उद्दीष्ट पुढीलप्रमाणे आहे.
पर्यटन उद्योगावर महामारीमुळे झालेल्या प्रत्यक्ष किंवा अप्रत्यक्ष परिणामांचा एकूण अर्थव्यवस्थेवर काय परिणाम झाला हे प्रमाणित करणे. यात विशेषत: पर्यटन संबंधित कुटुंबांच्या उत्पन्नाची औपचारिक आणि अनौपचारिक अशी वर्गवारी करता येईल.
पर्यटन व संस्कृती राज्यमंत्री श्री प्रल्हादसिंग पटेलिन यांनी आज राज्यसभेत ही माहिती दिली.
M.Chopade/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 116
राष्ट्रपती कार्यालय
पाच देशांच्या राजदूतांनी दूर दृश्य प्रणालीच्या माध्यमातून आपली नियुक्तीपत्रे राष्ट्रपती महोदयांना केली सादर
राष्ट्रपती रामनाथ कोविंद यांच्यासमोर आज पाच देशांचे राजदूत/वाणिज्यदूतांनी आपली नियुक्तीपत्रे सादर केली आणि राष्ट्रपतींनी त्यांचा स्वीकार केला. यात एल साल्वाडोर, पनामा, ट्युनिशिया, इंग्लंड आणि अर्जेन्टिना या देशांच्या राजदूतांचा समावेश होता.दूरदृश्य प्रणालीच्या माध्यमातून हा समारंभ झाला. ज्या राजदूतांनी आपली नियुक्तीपत्रे सादर केलीत, त्यांची नावे खालीलप्रमाणे :-
1. H.E. श्री गुलेर्नो रुबिओ फ्युनेस - एल साल्वाडोरचे राजदूत.
2. H.E. श्रीमती यासिएल अलीनेस बुरीलो रिव्हेरा - पनामाच्या राजदूत
3. H.E. श्रीमती हयेत तल्बी - ट्युनिशियाच्या राजदूत
4. H.E. श्री एलीस - इंग्लंडचे राजदूत
5. H.E. Mr ह्युगो जेव्हीअर गोबी - अर्जेन्टिनाचे राजदूत
यावेळी बोलतांना राष्ट्रपतींनी सर्व राजदूतांचे त्यांच्या नियुक्तीबद्दल अभिनंदन करत शुभेच्छा दिल्या. भारताचे या पाचही देशांशी मैत्रीचे आणि स्नेहाचे संबंध असून, जागतिक शांतता आणि समृद्धीच्या आपल्या समान ध्येयावरुन वाटचाल करतांना हे संबंध अधिकच दृढ होतील, असा विश्वास त्यांनी व्यक्त केला. तसेच, संयुक्त राष्ट्र सुरक्षा परिषदेत भारताला अस्थायी स्वरूपात सदस्य बनण्यासाठी पाठींबा दिल्याबद्दल त्यांनी या सर्व देशांचे आभार मानले.
कोविड-19 विरुद्धच्या लढ्यात एक निर्णायक आणि एकत्रित शक्ती उभी करुन या संकटावर मात करण्यात भारत जगातील आघाडीच्या देशांपैंकी एक ठरला आहे, असे राष्ट्रपती म्हणाले . सर्वांचे आरोग्यरक्षण आणि आर्थिक सौहार्द राखण्यात भारताचे प्रामाणिक प्रयत्न सुरु आहेत, असे त्यांनी सांगितले .केंद्र सरकारच्या लस मैत्री उपक्रमाअंतर्गत अनेक लसी थेट त्या देशांपर्यंत पोहोचवल्या जात आहेत. ‘जगाचे औषधभांडार’म्हणून ओळखल्या जाणाऱ्या भारताने आपली ही ओळख अधिकच ठळक केली आहे, असे राष्ट्रपती म्हणाले.
आपल्या निवेदनात या राजदूतांनी, त्यांच्या देशांच्या भारताशी असलेल्या भक्कम भागीदारीचा उल्लेख केला आणि आपापल्या देशातील नेतृत्वांचे प्रतिनिधी म्हणून हे संबंध अधिकच बळकट करण्याची कटिबद्धता व्यक्त केली. आंतरराष्ट्रीय समुदायाला कोविड-19 च्या लसींचा पुरवठा करण्याच्या भारताच्या भूमिकेबद्दल त्यांनी आनंद व्यक्त केला.
सुक्ष्म, लघु आणि मध्यम उदयोग मंत्रालय
केव्हीआयसी आणि आदिवासी विकास मंत्रालय यांच्यात उद्या दोन सामंजस्य करारावर स्वाक्षऱ्या होणार, ग्रामीण रोजगार निर्मितीबरोबरच खादी आणि आदिवासी कारागीरांनाही प्रोत्साहन मिळणार
खादी आणि ग्रामोद्योग आयोग, केव्हीआयसी आणि आदिवासी विकास मंत्रालय यांच्यात उद्या दोन सामंजस्य करारावर स्वाक्षऱ्या होणार आहेत. आदिवासी विद्यार्थ्यांकडून खादी कापडाची खरेदी करण्यासंदर्भातला एक करार आहे. दुसऱ्या कराराद्वारे आदिवासी मंत्रालयासमवेत भागीदारी करण्यात येणार असून पंतप्रधान रोजगार निर्मिती  कार्यक्रमासाठी अंमलबजावणी एजन्सी म्हणून ही भागीदारी करण्यात येणार आहे.
केंद्रीय सूक्ष्म,लघु आणि मध्यम उद्योग मंत्री नितीन गडकरी आणि केंद्रीय आदिवासी विकास मंत्री अर्जुन मुंडा यांच्या उपस्थितीत या सामंजस्य करारावर स्वाक्षऱ्या होणार आहेत. खादी कारागीर आणि आदिवासी जनतेला मोठ्या प्रमाणात मोठ्या प्रमाणात बळ देत स्थानिक रोजगार निर्मितीचा याचा उद्देश असून यातून पंतप्रधान नरेंद्र मोदी यांनी सुरु केलेल्या आत्मनिर्भर भारत अभियानाला चालना मिळणार आहे.
पहिल्या कराराचा भाग म्हणून, आदिवासी मंत्रालय,त्यांच्यामार्फत चालवण्यात येत असलेल्या एकलव्य निवासी शाळेतल्या विद्यार्थ्यांसाठी 2020-21मध्ये 14.77 कोटी रुपयांचे 6 लाख मीटर खादीचे कापड खरेदी करणार आहे. दर वर्षी सरकार ज्या प्रमाणात एकलव्य शाळांची संख्या वाढवेल त्या प्रमाणात खादी कापडाच्या खरेदीचे प्रमाणही वाढेल.
दुसऱ्या सामंजस्य कराराद्वारे आदिवासी विकास मंत्रालयाची एजन्सी असलेले राष्ट्रीय अनुसुचीत जमाती वित्त विकास महामंडळ, पीएमईजीपी योजनेच्या अंमलबजावणीसाठी भागीदार म्हणून काम करणार आहे. हे महामंडळ देशातल्या आदिवासींच्या आर्थिक विकासासाठी काम करते. आकांक्षी आदिवासी जमातीच्या उद्योजकतेविषयीच्या प्रकल्पांना निधी पुरवण्यासाठी हे महामंडळ सवलतीच्या दरातल्या कर्ज योजना आणते. या सामंजस्य करारामुळे आदिवासी जमातीसाठी स्वयं रोजगाराच्या संधी निर्माण होणार आहेत. महामंडळ आणि खादी आणि ग्रामोद्योग आयोग यांच्या समन्वित प्रयत्नामुळे पीएमईजीपी योजनेची व्याप्ती वाढणार आहे.
U.Ujgare/N.Chitale/P.Kor
उपराष्ट्रपती कार्यालय
अलौकिक गायिका लता मंगेशकर यांच्या निधनाबद्दल उपराष्ट्रपतींनी व्यक्त केले दु:ख
"भारताने आपला स्वर गमावला आहे,"-उपराष्ट्रपती नायडू
नवी दिल्ली, 6 फेब्रुवारी 2022
उपराष्ट्रपती एम. वेंकैय्या नायडू यांनी प्रख्यात गायिका लता मंगेशकर यांच्या निधनाबद्दल तीव्र शोक व्यक्त केला आहे. 'भारतीय चित्रपटसृष्टीतील गानकोकिळा' लता मंगेशकर यांच्या निधनाबद्दल शोक व्यक्त करताना उपराष्ट्रपती नायडू म्हणाले की, “लताजींच्या निधनाने भारताने आपला स्वर गमावला आहे”.
त्यांच्या शोकसंदेशातील संपूर्ण मजकूर पुढीलप्रमाणे -
“भारतीय चित्रपटसृष्टीतील गानकोकिळा' आणि दिग्गज गायिका लता मंगेशकर जी यांच्या निधनाने मला खूप दुःख झाले आहे. अनेक दशकांपासून आपल्या सुरेल आणि प्रगल्भ आवाजाने भारतातील आणि जगभरातील संगीतप्रेमींना मंत्रमुग्ध करणाऱ्या लताजींच्या निधनाने भारताने आपला स्वर गमावला आहे.
या अर्थाने त्या खऱ्या संगीतरत्न होत्या, आणि त्यांनी अनेक दशके राज्ञीप्रमाणे हिंदी चित्रपटसृष्टीवर राज्य केले होते. त्या संगीत संयोजकांच्या आवडत्या आणि सर्वांना हव्याशा वाटणाऱ्या असलेल्या महिला पार्श्वगायिका होत्या.
1940 च्या दशकात पार्श्वगायनात पाऊल ठेवल्यानंतर, त्यांनी 1949 मध्ये महल चित्रपटाद्वारे पहिले मोठे यश मिळवले. 'आयेगा आनेवाला', या गाण्याने लताजी गायनक्षेत्राचे लक्ष वेधून घेतले आणि त्यानंतर त्यांनी मागे वळून पाहिले नाही.
लताजींना भारतरत्न या भारतातील सर्वोच्च नागरी पुरस्काराने सन्मानित करण्यात आले आहे, तसेच त्यांच्यावर भारत आणि परदेशातून प्रशंसा आणि पुरस्कारांचा वर्षाव झाला.
भजनांपासून ते अद्भुतरम्य गाणी तसेच देशभक्तीपर गाण्यांपर्यंत, त्यांनी हिंदी आणि इतर भारतीय आणि परदेशी भाषांमध्ये हजारो गाणी ध्वनिमुद्रित केली आहेत.
जड अंतःकरणाने मी, त्यांच्या कुटुंबातील शोकाकुल सदस्यांप्रती, तसेच भारतातील आणि जगभरातील त्यांच्या चाहत्यांप्रती माझ्या संवेदना व्यक्त करतो.”
S.Thakur/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186
पंतप्रधान कार्यालय
नवी दिल्लीत केंद्रीय मंत्री सर्बानंद सोनोवाल यांच्या निवासस्थानी बिहू सोहळ्याला पंतप्रधानांची उपस्थिती
नवी दिल्ली, 23 एप्रिल 2022
पंतप्रधान नरेंद्र मोदी नवी दिल्लीत केंद्रीय मंत्री सर्बानंद सोनोवाल यांच्या निवासस्थानी बिहू सोहळ्याला उपस्थित होते.
पंतप्रधानांनी ट्विट संदेशात म्हटले आहे ;
"माझे सहकारी मंत्री @sarbanandsonwal Ji यांच्या निवासस्थानी बिहू सोहळ्यात सहभागी झालो. आसामच्या चैतन्यदायी संस्कृतीचा भारताला अभिमान आहे."Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड 19 लसीकरणाबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 55.73 कोटींपेक्षा अधिक मात्रा पुरवण्यात आल्या
राज्ये/केंद्रशासित प्रदेश आणि खाजगी रुग्णालयांकडे अद्याप 2.85 कोटी पेक्षा जास्त मात्रा उपलब्ध
कोविड- 19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्र सरकार कटीबद्ध आहे. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75% लसी खरेदी करून त्या राज्ये आणि केंद्रशासित प्रदेशांना मोफत पुरवत आहे.
|
|
VACCINE DOSES
|
|

|
|
SUPPLIED
|
|
55,73,55,480
|
|
IN PIPELINE
|
|
1,00,37,990
|
|
CONSUMPTION
|
|
53,26,03,653
|
|
BALANCE AVAILABLE
|
|
2,85,43,781
केंद्र सरकारने आतापर्यंत सर्व स्त्रोताद्वारे 55.73 कोटींहून अधिक  लसींच्या मात्रा राज्ये/ केंद्र शासित प्रदेशांना पुरवल्या आहेत.आणखी 1,00,37,990 मात्रा पुरवठ्याच्या मार्गावर आहेत.
वाया गेलेल्या मात्रांसह आतापर्यंत एकूण 53,26,03,653 मात्रा देण्यात आल्या आहेत.
याशिवाय लसीच्या 2.85 कोटी हून अधिक  शिल्लक आणि वापरलेल्या नाहीत अशा मात्रा राज्ये आणि केंद्र शासित प्रदेश आणि खाजगी रुग्णालयांकडे उपलब्ध आहेत.
पंतप्रधान कार्यालय
पंतप्रधान जयपूरमधील पत्रिका गेटचे उद्घाटन करणार
नवी दिल्ली, 7 सप्टेंबर 2020
पंतप्रधान नरेंद्र मोदी 8 सप्टेंबर 2020 रोजी सकाळी 11 वाजता व्हिडिओ कॉन्फरन्सद्वारे जयपूरमधील पत्रिका गेटचे उद्घाटन करतील.
जयपूरमधील जवाहरलाल नेहरू मार्गावर पत्रिका वृत्तपत्र समूहाने आयकॉनिक गेट बांधले आहे.
पंतप्रधान मोदी यावेळी समूहाच्या अध्यक्षांनी लिहिलेल्या दोन पुस्तकांचे प्रकाशन देखील करतील.
डीडी न्यूजवर या कार्यक्रमाचे थेट प्रसारण केले जाईल.M.Chopade/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
रस्ते वाहतूक आणि महामार्ग मंत्रालय
नितीन गडकरी यांच्या हस्ते महाराष्ट्रातील सोलापूर येथे 8,181 कोटी रुपयांच्या 292 किलोमीटर लांबीच्या 10 राष्ट्रीय महामार्ग प्रकल्पांचे उद्घाटन
नवी दिल्ली, 25 एप्रिल 2022
दक्षिण-पूर्व महाराष्ट्रातील महत्त्वाचा जिल्हा असलेल्या सोलापूरच्या समन्वित विकासासाठी आज सोलापूर येथे 8,181 कोटी रुपये किंमतीच्या आणि 292 किमी लांबीच्या 10 राष्ट्रीय महामार्ग प्रकल्पांचे केंद्रीय मंत्री नितीन गडकरी यांनी उद्घाटन केले त्यावेळी ते बोलत होते . खासदार रणजित नाईक निंबाळकर, डॉ. श्रीजयसिद्धेश्वर महास्वामी , रमेश जिगाजिनगी , सोलापूरचे पालकमंत्री दत्तात्रय भरणे तसेच जिल्ह्यातील इतर आमदार आणि अधिकारी यावेळी उपस्थित होते.
सोलापूर जिल्ह्यात राष्ट्रीय महामार्गावर 37 हजार 25 कोटी रुपये खर्चाची 32 कामे मंजूर करण्यात आली, त्यापैकी 12 पूर्ण झाली आहेत तर 9 प्रगतीपथावर आहेत असे गडकरी यांनी सांगितले. आणखी 20 हजार 400 कोटी रुपयांची कामे प्रस्तावित आहेत , सोलापूर जिल्ह्यात गेल्या सात वर्षात एक हजार 771 किलोमीटर लांबीच्या रस्त्यांची कामे झाली असून ही वाढ 173 % असून महाराष्ट्रात रस्ते बांधणीचे सर्वाधिक काम सोलापुरात झाल्याचे ते म्हणाले.
सुरत-चेन्नई ग्रीन एक्स्प्रेस महामार्गाचे काम सुरु असून यामुळे सुरतहून मुंबई-पुण्यमार्गे होणारी वाहतूक नाशिक-नगर-सोलापूर मार्गे थेट येईल. यामुळे वाहतूक कोंडी कमी होईल. तसेच वेळ वाचेल. मुंबई-पुणे-बंगलोर मार्गाचे काम लवकरच हाती घेतले जाईल असे ते म्हणाले.
या प्रकल्पाच्या भूसंपादनासाठी 17 हजार 200 कोटी रुपये दिल्याची माहिती त्यांनी दिली.जिल्ह्यातील साखर कारखान्यांना जास्तीत जास्त इथेनॉल तयार करण्याचे आवाहन त्यांनी केले. तसेच ग्रीन हायड्रोजन हे आपलं भविष्य असून यात अधिक संशोधनाची गरज त्यांनी व्यक्त केली.
प्रकल्पाविषयी
सोलापूर जिल्हा व परिसराला देशाच्या मुख्य प्रवाहातआणण्याची क्षमता असलेले हे रस्ते प्रकल्प सोलापूरकरांचे जीवन सुखी-समृद्ध व विकसित करण्यासाठी महत्त्वाचे ठरतील. या प्रकल्पांमुळे शहरातील वाहतूक सुरळीत होऊनअपघातांचे प्रमाण व पर्यावरण प्रदूषण कमी होण्यास मदत होईल. जिल्ह्यातील ग्रामीण भागांना शहराशी जोडणे सुलभ होईल.
सिद्धेश्वर मंदिर, अक्कलकोट, पंढरपूर यांसारखी महत्त्वाची देवस्थाने असलेल्या सोलापूर जिल्ह्यासाठी रस्ते जाळे मजबूतीचे महत्त्व मोठे आहे. या बाबी लक्षात घेऊन बांधण्यात आलेले हे महामार्ग प्रकल्प शहरातील व जिल्ह्यातील आध्यात्मिक स्थळांपर्यंत पोहोच सुलभ करतील. शेती मालाची वाहतूकही सुरळीत होण्यास या रस्त्यांमुळे मदत होईल.
सोलापूर जिल्ह्यात वारंवार मोठ्या प्रमाणावर होणारे पाण्याचे दुर्भिक्ष्य दूर करण्यासाठी साधारण 2016-17 पासून एनएचएआय अर्थात राष्ट्रीय महामार्ग प्राधिकरणच्या माध्यमातून बुलढाणा पॅटर्नच्या धर्तीवर सोलापूर जिल्ह्यात अनेक तलावांची निर्मिती करण्यात आली आहे. अनेक उपलब्ध जलाशयांचे खोलीकरण करून त्यातून मिळणारी माती, दगड यांचा रस्त्याच्या बांधकामासाठी वापर करण्यात आला. या माध्यमातून सोलापूर जिल्ह्यातील जवळपास 73 गावांच्या परिसरातील पाणी पातळीत 6,478 टीएमसी एवढी वाढ झाली असून 561 हेक्टरी क्षेत्र सिंचनाखाली आले आहे. २ जलपूर्ती योजनांना या प्रकल्पाचा फायदा झाला असून परिसरातील 747 विहिरींचे पुनर्भरण झाले आहे.
तत्पूर्वी सोलापुरातल्या प्रिसिजन ग्रुपने तयार केलेल्या इलेक्ट्रिक बसची पाहणी केंद्रीय मंत्री नितीन गडकरी यांनी केली. गडकरी यांनी बस बद्दल संपूर्ण माहिती यावेळी जाणून घेतली.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 176